Драги петаци,

Надам се да нисте имали потешкоћа са претходном темом. Настављамо наше дружење у истој теми, само што проширујемо причу на употребу акузатива . Тако да нам је циљ данашњег часа да будете у стању да изразите присуство или одсуство нечега.

Верујем да сте углавном упамтили ког су рода именице о којима сам вам прошлог пута писала. Е, сада су нам те боје/родови потребни да бисмо правилно употребили облике неодређеног члана или члана за негацију у акузативу. У реченицама ћемо користити глаголе „brauchen“ (требати) , „haben“ (имати) и „finden“ (налазити) .

Значи, ако желим да наведем шта све имам у школској торби или шта ми је потребно , рећи ћу:

Ich brauche/habe/finde einen Bleistift/Kugelschreiber.

eine Schere/Banane.

ein Heft/Buch/Lineal.

Уколико ипак немам нешто од прибора или ми нешто тренутно није потребно, користим члан за негацију и облици ће бити:

Ich brauche/habe/finde кeinen Bleistift/Kugelschreiber.

кeine Schere/Banane.

кein Heft/Buch/Lineal.

Као што видите, треба да водимо рачуна о облику члана код именица мушког рода. Код женског и средњег рода, облик акузатива једнак је/исти као и облик члана у номинативу. Ето олакшице! ☺

Вежбицу 7 на 60.страни у уџбенику ћете урадити и не треба да ми шаљете решења. Искрено верујем да ћете сви бити искрени и вредни у раду и провежбати задатак, јер ће то вама користити. За домаћи вам такође шаљем линк на којем ћете пронаћи једну бајку. Бајку треба да одслушате неколико пута, не морате у истом дану. Питајте укућане да ли неко од њих жели да вам се придружи у слушној вежбици .

<https://www.thefablecottage.com/german/hansel-und-gretel>